b'\n_START_ARTICLE_\nTheodor Tallqvist (insin\xc3\xb6\xc3\xb6ri)\n_START_PARAGRAPH_\nHenrik Theodor Tallqvist (21. toukokuuta 1839 Eura \xe2\x80\x93 16. toukokuuta 1912 Helsingin maalaiskunta) oli suomalainen insin\xc3\xb6\xc3\xb6ri ja rautateiden rakentaja. H\xc3\xa4n toimi yli-insin\xc3\xb6\xc3\xb6rin\xc3\xa4 rautateill\xc3\xa4 1881\xe2\x80\x931888 ja tie- ja vesirakennushallituksessa 1888\xe2\x80\x931893. H\xc3\xa4n oli valtiop\xc3\xa4iv\xc3\xa4miehen\xc3\xa4 porvariss\xc3\xa4\xc3\xa4dyss\xc3\xa4 1885\xe2\x80\x931900. H\xc3\xa4n loi perustan Suomen rautieverkon kehittymiselle ja suunnitteli ja rakennutti Pohjanmaan, Savon, Karjalan ja Porin radat. Lis\xc3\xa4ksi h\xc3\xa4n teki 1859 Inkeriin runonker\xc3\xa4ysmatkan, josta h\xc3\xa4n julkaisi matkakertomuksen (Suomi, 1860)._NEWLINE_Theodor Tallqvistin poikia olivat matemaatikko ja fyysikko Hjalmar Tallqvist ja l\xc3\xa4\xc3\xa4k\xc3\xa4ri Theodor Tallqvist.'